Pruutpaar, kes abiellus päev enne mu enda hõbepulmapäeva on igati väärt ära märkimist ja on ka väga südamelähedane. Et ka nemad saaksid olla koos vähemalt hõbedase, veel parem kui kuldse, aga miks mitte veelgi väärikama tähtpäevani :)
Rõivasteks sai tehtud -
pruudile linasel voodril pitskleit, mille ülle sai võtta õrnast meriinost kootud pitssalli. Sedasama eksemplari võis näha ka OmaMood etenduse haldjate õlgadel.
Ehtekomplekt loomulikult Sysimustalt
Peigmees sai endale kootud jaki - komplekti kuulub veel kena linane valmispluus ja heledad suvepüksid.
Palju õnne, armsad Vivika jaÜlo!!!
Pulmapiltide fotograaf - Lauri Kulpsoo
Viimaks ometi näpistasin aega. Et kududa midagi ilusat. Alati tuleb miskit olulisemat vahele, alati on veel üks tellimus, mis tuleb enne jõuda ära teha kui kudumismasina kallale asuda, alati on niiiiii kiire.
Õnneks on meil siin seltskond entusiaste, kes viitsivad-tahavad asju korraldada. Ehk lühidalt - OmaMood etendus 16.mail Pärimusmuusika Aidas.
Panin
ilmarahvale vaatamiseks oma masinkoelised kudumid (koos mõne
õrnaloomulise õmblusööga) meriinolõngast. Oleks neid kuduma jäänudki...
Mitte et valmis poleks saanud, aga neid ja sarnaseid tahaks ikka ja
jälle kududa - kui vaid piisavalt tellijaid oleks :) Etenduse järelkaja
lubab arvata, et neid esemeid ja veel mõnda tegumoodi saabki lähemas
tulevikus uuesti läbi kududa :)
Kes leiab, et laval käis mõni tema lemmik, siis lõnga mul jagub...
Positiivne kollektsiooni järel- ja vastukaja ajas mul
näpud igal juhul juba uue kollektsiooni lõngu sõrmitsema ja kavandeid tegema. Talveks midagi tumedamat ja särtsakamat, samas ikkagi sama õrna ja haldjalikku. Või siis hoopis sutsuke kavalalt pahelist :)
Selle etenduse modellid - Anni, Valeria, Jane, Anna-Kristiina ja Helena on minu kestva tänu objektid - nad oskasid selle kootud udu nii suurepäraselt ette kanda.
Kollektsiooni täiendasid ülivõrdes lahedad punk-vintage-käsitööehted Sysimusta Käsitööehetelt - espesssiaaal-tänud veelkord ka Marisele tema harukordselt vahva ehtekollektsiooni eest. Teatavasti pisiasjade kohalolu määrab terviku... :)
Ja päevavarjud Jaanika Kuuse töökojast olid kirsiks tordil :)